google/wiki40b huggingface dataset:
Helmut Jahn

1940

Helmut Jahn sa narodil 4. januára 1940 v Zirndorfe pri Nürnbergu.

1960 – 1966

Po absolovaní školy s maturitou študoval Jahn od roku 1960 do roku 1967 architektúru v Mníchove a Chicagu. V roku 1965 ukončil štúdium s diplomovou prácou na Technickej univerzite v Mníchove. O rok neskôr, 1966, opustil Nemecko a presťahoval sa do USA, aby tam študoval ďalší ročník architektúry, na Illinois Institute of Technology v Chicagu. Tam sa Jahn zoznámil s riaditeľom Ludwigom Miesom van der Rohe, ktorý v roku 1969 zomrel.

1967 – 1973

Jahn dostal v roku 1967 miesto v renomovanej kancelárii C. F. Murphy a Associates v Chicagu. Tam nadobudol nevyhnutné projektovacie schopnosti. Krátko po svojom nástupe do podnikania sa stal jedným z asistentov Gene Summers.
Nemecký projektant sa vypracoval v krátkom čase na jedného z najžiadanejších architektov USA. Jahn sa stal v roku 1973 viceprezidentom ako aj riaditeľom pre projektovanie a dizajn C. F. Murphy a Associates. Jeho práca je orientovaná na klasicisticko moderné stavby.
Tak vzniklo mnoho návrhov pre monumentálne stavby, ktoré sa stali celosvetovo populárne. Postupným účinkovaním Jahna vo firme a účasti na podnikaní C. F. Murphy a Associates, bola roku 1981 táto spoločnosť premenovaná na Murphy/Jahn.

1981 – 1988

Od roku 1981 vyučoval na amerických, renomovaných univerzitách ako Yale a Harvard. V roku 1982 sa stal Jahn riadnym profesorom na Illionis Institute of Technology. Koncom roku 1970 dostal ponuku na návrh Illionis Center v Chicagu. Jahnov model bol oceľovo-sklenená stavba s plochou využitia 100 000 m². Jedna zo striech vyčnievala ako sklenený cylinder, tvorila vnútornú halu, v ktorej sa nachádzali mnohé galérie, predajne a kancelárie.
V roku 1984 sa podľa týchto plánov dokončil jeho gigantický projekt. V Nemecku vyvolal Jahn 1988 pozornosť s návrhom Messeturms vo Frankfurkte. Táto veža dostala názov „Ceruzka“ a výškou 257 metrov sa zaradila k najvyšším európskym budovám.

1992 – 2000

Od roku 1992 Jahn realizoval niekoľko projektov v Berlíne. K tomu sa pridali stavby „Kurfuerstendamm 70“ z roku 1994, Kurfuerstendamm 119, z roku 1994 a administratívna budova v časti Halensee z roku 1966. Renomovaný architekt spolupôsobil na stvárnení a zastavaní Potsdamer Platz v Berlíne, čo bolo v dobe výstavby najväčšie stavenisko v Európe. Jahn získal po medzinárodnom konkurze ponuku na stavbu Sony Center. Toto centrum v roku 2000 predstavovalo obytný, kancelársky a obchodný komplex, dnes patrí k svetovým stavbám v Berlíne.
Počas 35 rokov v USA ovplyvnil svojou tvorbou americký stavebný sloh. Jeho konštrukcie sú často nezameniteľnou skleneno-oceľovou architektúrou.
Jahn sa takisto podieľal na projektovaní letísk v USA, v Saudskej Arábii a v Spolkovej republike Nemecko. Jahn sa špecializoval na návrhy výškových budov a mrakodrapov, ktoré sa stali vzorom postmoderny. Okrem toho sa zúčastňoval aj na iných rôznorodých projektoch. Mal široký záber pôsobenia. K jeho projektom patria: stanice, knižnice, kancelárske a justičné stavby, hotely, školy, športové štadióny a agro stavby.
Ďajším jeho projektom boli štyri administratívne budovy firmy Bayer Leverkusen v Leverkusene.
Ildırı

Starovek

Podľa gréckej mytológie mesto pôvodne založili Kréťania pod vedením Erythra, ktorý mal byť synom Radamantha, ktorého rodičia mali byť Európa a Zeus. Kréťania mali byť vyhnaní Iónmi niekedy v 11. storočí pred Kr. Je možné, že táto mytológia vychádza zo skutočnej udalosti, nakoľko západná Malá Ázia podliehala vplyvom Minojskej Kréty. V klasickej antike tu žili iónski Gréci a mesto patrilo do spolku mestských štátov Iónie. Z Erytreje pochádza aj archaická socha koré, ktorá je jedna z najstarších gréckych sôch. V 6. storočí pred Kr. mesto vyplienili Peržania. Erytrea však nikdy nepatrila medzi najväčšie a najvýznamnejšie grécke mestá, avšak i tu sa nachádzalo mnoho chrámov a divadlo. Mesto v 3. storočí pred Kr. pripadlo Alexandrovi Veľkému, neskôr patrilo do Pergamskej ríše, ktorá v 2. storočí pred Kr. prešla dovbrovoľne pod správu Rimanov. V 1. storočí po Kr. mesto postihlo ničivé zemetrasenie, z ktorého sa už nespamätalo a ostala tu len malá dedina.

Neskoršie dejiny

Až do 13. storočia, teda počas byzantskej doby bola táto malá dedina sídlom biskupa, v tejto dobe sa už nazývalo Lythri, čo je meno, ktoré sa vyvinulo zjednodušením od Erytrea. V nasledujúcom storočí už túto dedinu ovládali Turci. Podobne ako aj v ostatnej západnej Malej Ázií, aj v Lythri žili Gréci. V 17. storočí sa tu usadili aj noví grécki prisťahovalci z okolitých ostrovov. V roku 1920 tu žilo 1800 obyvateľov, všetko boli Gréci. V tejto dobe sa v Lythri nachádzali dva kostoly a viaceré grécke školy. V roku 1923 sa konala Grécko-turecká výmena obyvateľov, Gréci z Lythri sa usadili buď na ostrove Chios, ale tiež aj v Atike, kde založili mesto Nea Erythrea (Nová Erythraia). Do prázdnej dediny potom prišli hlavne moslimovia z Kréty, ktorí rozprávali iba po grécky, takže gréčtina je ešte dodnes používaná, hoci hlavne medzi staršími obyvateľmi.
Moc hlavy rodiny

Moc hlavy rodiny alebo po latinsky patria potestas bola v rímskom práve moc, ktorá sa prejavovala ako otcovská moc nad deťmi (patria potestas), moc nad manželkou (manus), moc nad slobodnými osobami, ktoré prechodne z rôznych dôvodov boli osobne závislé od hlavy rodiny (mancipium).
Nositeľom otcovskej a manželskej moci mohol byť len muž, a teda len on mohol byť hlavou rodiny.
Železničný uzol Bratislava

Železničný uzol Bratislava tvorí sieť železničných tratí využívaných vlakmi pre prepravu cestujúcich a/alebo len tovaru na území Bratislavy.
Griesheim-sur-Souffel

Poloha

Obec má rozlohu 4,19 km². Najvyšší bod je položený 192 m n. m. a najnižší bod 142 m n. m.

Obyvateľstvo

Počet obyvateľov obce je 1 142 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pontorson (obec)

Poloha

Obec má rozlohu 43,01 km². Najvyšší bod je položený 73 m n. m. a najnižší bod 5 m n. m.

Obyvateľstvo

Počet obyvateľov obce je 4 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šliapacia električka Sylvestra Krnky

Šliapacia električka Sylvestra Krnky je dnes už úplne zabudnutý, kuriózny dopravný prostriedok z roku 1895. K zostrojeniu tejto električky viedla Krnku predovšetkým snaha prísť s niečím novým. Ľudia v tej dobe odmietali určité spôsoby pohonov dopravných prostriedkov z rôznych dôvodov. Parná električka znečisťovala okolie dymom, elektrická električka bola spočiatku kritizovaná kvôli hornému vedeniu trolejov. Konská električka bola zase moc pomalá, a tak sa hľadali rôzne spôsoby pohonu. S jedným originálnym prišiel práve Sylvestr Krnka – český vynálezca (známy predovšetkým ako puškár). Predstavil verejnosti električku s jedinečným pohonom vo svojich sedemdesiatich rokoch. Do vozidla sa zmestilo dvadsať sediacich cestujúcich.

Popis šliapacieho systému

Základom sústavy bol hydraulický tlakostroj umiestnený uprostred vozidla. Ten obsluhovala jedna alebo dve osoby, jednoduchým šliapaním alebo váhou svojho tela. Týmto uviedla stroj do pohybu a pomocou brzdovej sústavy ho mohla opäť zastaviť. Šliapanie sa prenášalo na jednoduché páky spojené pomocou dvoch hydraulických valcov. Spočiatku bolo treba vyvinúť trochu viac sily, než sa stroj rozbehol. Potom už to šlo však ľahko. Rýchlosť električky sa rovnala konca a niekedy bola aj väčšia. Na rovnom teréne jazdila celkom ľahko, žiadne veľké telesné namáhanie nebolo potrebné ani v plne obsadenom vozidle.

Prevádzka šliapacej električky

Dráha, po ktorej vozidlo jazdilo, bola prevádzkovaná počas Národopisnej výstavy českoslovanskej na pražskom Výstavisku od 15. mája do 23. októbra roka 1895. Trať bola dlhá 500 m a nachádzala sa vo východnej časti Výstaviska. Šliapacia električka Sylvestra Krnky bola peknú atrakciou, ale z praktických dôvodov sa pochopiteľne neujala, a tak po skončení výstavy zmizla nevedno kam. O jej ďalšom osude už nie sú žiadne správy.
Juncalas

Poloha

Obec má rozlohu 3,51 km². Najvyšší bod je položený 880 m n. m. a najnižší bod 460 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Listéria

Opis

Listérie sú pravidelné, krátke tyčinky s rozmermi asi 0,4 – 0,5 × 0,5 – 2,0 mikrometrov, v starších kultúrach, alebo ak rastú v R-fáze tvoria vlákna dlhé 6 – 20 mikrometrov. Netvoria puzdro ani spóry. Expresia proteínov tvoriacich bičík je závislá na teplote, listérie tvoria bičíky len v teplotnom rozmedzí 20 – 25 °C.
Listérie sú mezofilné, ich teplotné optimum leží medzi 25 – 37 °C, sú ale odolné aj voči pôsobeniu nižších teplôt, prežívajú mráz a sú schopné sa pomaly množiť aj pri teplote 4 °C.

Výskyt

Sú to odolné baktérie, vyskytujú sa v pôde, fekáliách, vo vode, na rastlinách alebo aj v siláži z nich vyrobených. Izolované boli z 37 druhoch cicavcov, 17 druhov vtákov a tiež v rybách, kôrovcoch, mäkkýšoch alebo muchách. Možným zdrojom listérií môžu byť potraviny, najmä mliečne výrobky vyrobené zo surového mlieka, šaláty, mäso a pod. Všeobecne ide o nekyslé potraviny.
Listérie sú schopné tvoriť biofilmy, ktoré môžu byť zdrojom kontaminácie v potravinárskom priemysle (najmä v mliekárňach). Niektoré štúdie naznačujú, že až u 10% ľudskej populácie hosťuje v črevách Listeria monocytogenes bez toho, aby sa u hostiteľa prejavili akékoľvek príznaky ochorenia.

Pôvodca ochorenia

Väčšina druhov rodu Listeria je neškodná. Potenciálne patogénne sú dva druhy, Listeria monocytogenes, ktorá spôsobuje listeriózu ľudí aj zvierat a Listeria ivanovii, ktorá spôsobuje listeriózu oviec.
Voie Georges-Pompidou

Voie Georges-Pompidou (Cesta Georgese Pompidoua) je rýchlostná komunikácia v Paríži. Vedie cez celé mesto po pravom brehu rieky Seiny.

Poloha

Cesta umožňuje rýchle spojenie medzi Porte du Point-du-Jour v juhozápadnej časti mesta a Porte de Bercy v juhovýchodnej. Ide o dvojprúdovú jednosmernú cestu v smere západ-východ (obojsmerná je len v časti 8. a 12. obvodu). Pôvodne bolo plánované postaviť podobnú cestu aj na ľavom brehu v opačnom smere východ-západ, ale bol vybudovaný len krátky úsek medzi Pont Royal a Quai Branly. Celková dĺžka je 13 km. Cesta vedie po naplavenine Seiny (asi 5 km), na vyššom nábreží (asi 5 km) a takmer 3 km pod zemou. Postupne prechádza cez 16., 8., 1., 4. a 12. obvod a vedie cez ulice Quai Saint-Exupéry, Avenue de New-York, Cours Albert-I, Cours la Reine, Quai des Tuileries, Quai Henri-IV, Quai de la Rapée a Quai de Bercy.

Dejiny

Cesta vznikla v roku 1966, kedy bolo rozhodnuté spojiť niekoľko úsekov, aby boli dosiahnutý rýchly prejazd Parížom. Pôvodne sa nazývala jednoducho Voie sur berge Rive Droite (Cesta na nábreží pravého brehu), ale 3. februára 1976 bola pomenovaná na počesť Georgese Pompidoua, francúzskeho prezidenta, ktorý zomrel o dva roky skôr.
La Motte-de-Galaure

Poloha

Obec má rozlohu 7,73 km². Najvyšší bod je položený 363 m n. m. a najnižší bod 184 m n. m.

Obyvateľstvo

Počet obyvateľov obce je 774 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Us and Them

Kompozícia

"Us and Them" je tichšia skladba, čo sa tónu a dynamiky týka. Refrén je o niečo hlasitejší ako ostatné verše. Pieseň obsahuje dve saxofónové sóla, prvé je na začiatku a ďalšie na konci. Richard Wright na začiatku piesne začína harmóniami jeho Hammondového organa a pridáva klavírový riff spolu s krátkym pianovým sólom. Hudba bola pôvodne napísaná Wrightom iba pre klavír do filmu Zabriskie Point ešte v roku 1969. V tom čase sa nazývala "The Violent Sequence".
Fakulta informatiky Masarykovej univerzity

História

Vznik fakulty v roku 1994 nadväzoval na budovanie oboru matematická informatika na Prírodovedeckej fakulte Masarykovej univerzity, v tomto roku akademická obec novej fakulty pozostávala približne z dvoch desiatok učiteľov a 400 študentov. Prvým sídlom fakulty informatiky boli priestory Najvyššieho súdu Českej republiky na Burešovej ulici v Brne.
V roku 1996 sa fakulta presídlila na neďalekú Botanickej ulici do areálu niekdajších výskumných ústavov. Tento pôvodný komplex troch budov, centrálnej budovy s krídlami po stranách na štvorcovom pôdoryse, navrhol brniansky architekt Jan Dvořák podľa vtedajšej racionalistickej a funkcionalistickej architektrúry. Najzaujímavejšou časťou komplexu bola prepojovacia centrálna budova, tvorená nadzemnou časťou s dlhým presklenným foyer, plánovaným ako výstavné priestory, a v strede doplnlnená mohutnou figurou – miestnosťou, ktorá mala slúžiť ako príležitostný jednací sál.
V roku 2003 boli vybudované nové veľkokapacitné posluchárne s klimatizačnou, videoprojekčnou technikou a s bezbariérovým prístupom. Od tejto doby sa fakulta profiluje ponukou nahrávania a sprístupňovania videozáznamov z prednášok. V ďalšom období prešiel rekonštrukciou aj bufet, ktorého kapacita významne vzrástla. Ďalšou rekonštrukciou bol bufet zrušený bez náhrady.
V roku 2012 bola pôvodná predná časť budovy fakulty zdemolovaná a centrálnu budovu s bufetom a s nadstavbou, kde bol Zrkadlový sál a Laboratórium pokročilých sieťových technológii, nahradili dve nové budovy s podzemným parkoviskom. Podľa architektonického návrhu Pelčák a Partner Architekti bola postavená nová centrálna päť- a sedemposchodová budova s výrazným čiernym obkladom. Vstupná päťposchodová budova získala nové priestory pre knižnicu, študijné oddelenie, rad kancelárii, počítačových učební a samostatné poschodie pre datové centrum fakulty 
so vzduchotechnikou a dieselagregátom.
Rozpočet na výstavbu bol 250 miliónov českých korún.
V roku 2012 bol z rozpočtu operačného programu Podnikanie a inovácie za 110 miliónov českých korún zrealizovaný vedeckotechnický park, špecializovaný na oblasť informačných a komunikačných technológií s názvom CERIT, ako nová organizačná súčasť fakulty informatiky.

Ďalšie súčasti

Medzi účelové zariadenia patrí Centrum výpočtovej techniky, ktoré sa podieľa na samotnom chode IT fakulty a taktiež na vývoji a údržbe celouniverzitného Informačného systému Masarykovej univerzity. Na fakulte pôsobí niekoľko výskumných pracovísk ako Centrum analýzy biomedicínského obrazu, Inštitút teoretickej informatiky a Vysoko paralelné a distribuované výpočtové systémy, Centrum spracovania prirodzeného jazyka.
Na fakulte sídli samostatná organizačná jednotka univerizty a to Ústav výpočtovej techniky Masarykovej univerzity s celouniverzitným pôsobením. Funkcia ústavu a jeho služby sa líšia od uvedeného Centra výpočtovej techniky, pretože jeho výskumný a praktický zámer smeruje viac k distribuovaným systémom, správe multimédii, rozvoju e-learningu, elektronických zdrojov, archívu MU a i.
Saint-Viance

Poloha

Obec má rozlohu 16,23 km². Najvyšší bod je položený 190 m n. m. a najnižší bod 95 m n. m.

Obyvateľstvo

Počet obyvateľov obce je 1 662 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Courneuve

Geografia

Obec má rozlohu 7,52 km². Najvyšší bod je položený 60 m n. m. a najnižší bod 29 m n. m. Susední s obcami Saint-Denis, Aubervilliers, Stains, Bobigny, Le Bourget, Dugny, Drancy a Pantin.

Obyvateľstvo

Počet obyvateľov obce je 38 789 (2011).
Nasledujúci graf zobrazuje vývoj počtu obyvateľov v obci.
Zdroje: INSEE

Doprava

La Courneuve je dostupné linkou číslo 7 parížskeho metra, linkou RER B, a autobusmi RATP.
Seijú

Seijú (jap. 声優 – sk. seijú, ang. seiyū) je dabér, ktorý účinkuje v rozhlase prevažne v anime priemysle. Seijú dabujú aj počítačové hry.
Seijú ako Megumi Hajašibara, Kikuko Inoue, Aja Hirano, Aja Hisakawa, Rie Kugimija, Romi Pakuová majú svoje fankluby po celom svete.
Zimný štadión Ondreja Nepelu

Dejiny

História zimného štadióna sa začala písať 14. decembra 1940. Vtedy bola otvorená prvá verejná ľadová plocha, práve na mieste, kde je teraz Slovnaft Aréna. V rokoch 1948 a 1949 boli okolo ľadovej plochy postavené betónové tribúny na státie pre 11 000 ľudí.
V roku 1958 bola ľadová plocha zastrešená kvôli konaniu majstrovstiev Európy v krasokorčuľovaní. Takisto bolo vytvorených vyše 4 000 miest na sedenie.
Predposledná výrazná rekonštrukcia prebehla v období rokov 1990 a 1992. Išlo o výraznú zmenu interiéru haly. Bratislava totiž mala hostiť majstrovstvá sveta v ľadovom hokeji 1992. Obmenili sa tak šatne, bol zrušený sektor na státie a štadión dostal novú oceľovú strechu. 
Do roku 2008 bola kapacita štadióna 8 350 divákov na sedenie vrátane sky boxov, sky Lounge a čestnej tribúny.

Posledná rekonštrukcia

23. apríla 2009 sa začala rekonštrukcia štadióna k Majstrovstvám sveta v ľadovom hokeji 2011. Jej súčasťou bola obmena strešnej konštrukcie a výmena celej technológie. Pribudla aj druhá tréningová plocha. Kapacita štadióna sa zvýšila na 10 055 miest. Počas rekonštrukcie sa zbúralo až 80 percent pôvodného štadióna.
V priebehu rekonštrukcie odohrával svoje domáce zápasy tím HC Slovan Bratislava v Ružinove na Zimnom štadióne Vladimíra Dzurillu.
Saint-Parize-le-Châtel

Poloha

Obec má rozlohu 49,11 km². Najvyšší bod je položený 247 m n. m. a najnižší bod 180 m n. m.

Obyvateľstvo

Počet obyvateľov obce je 1 286 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Asquins

Poloha

Obec má rozlohu 21,6 km². Najvyšší bod je položený 331 m n. m. a najnižší bod 134 m n. m.

Obyvateľstvo

Počet obyvateľov obce je 318 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Miroslav Brooš

Životopis

Študoval na SPŠ grafickej v Prahe (1968-1972), absolvoval štúdium na Akadémii výtvarných umení v Sofii (Bulharsko)(1975- 1980). Vystavoval na medzinárodných sympóziách, na autorských výstavách doma i v zahraničí. Jeho diela sú v zbierkach Ministerstva kultúry SR, Stredoslovenskej galérii v Banskej Bystrici, v Galérii P.M. Bohúňa v Liptovskom Mikuláši a i. a v súkromných zbierkach doma i v zahraničí.
Maďarské národné hokejové družstvo žien do 18 rokov

Kvalifikácia o postup do I. divízie

V sezóne 2011/12 sa maďarské družstvo žien do 18 rokov prvýkrát zúčastnilo  majstrovstiev sveta svojej vekovej kategórie. Ako úplný nováčik muselo najprv podstúpiť boje v kvalifikácii o účasť v I. divízii. Kvalifikácia sa uskutočnila v dňoch 29. novembra – 4. decembra 2011 v talianskom Asiagu. Maďarská reprezentácia vyhrala všetkých päť zápasov, v ktorých dosiahla skóre 37:4 a ako víťaz kvalifikácie postúpila spolu s druhým Spojeným kráľovstvom do hlavného turnaja I. divízie.

Prvá divízia

Hlavný turnaj sa uskutočnil v dňoch 29. decembra 2011 – 4. januára 2012 v nórskom Tromsø. Aj v ňom obsadili maďarské hráčky prvé miesto a vybojovali si postup do elitnej Top divízie MS 2013. V prvom stretnutí tohto turnaja sa stretli so Slovenskom, nad ktorým zvíťazili 7:0, čo bol výsledok s najvyšším gólovým rozdielom v tomto turnaji. Jediný bod Maďarsko stratilo v zápase s Japonskom, nad ktorým zvíťazilo po samostatných nájazdoch.
Členkou víťazného tímu, ktorý vybojoval pre Maďarsko postup medzi svetovú elitu, bola aj hráčka slovenského klubu Šarišanka Prešov Enikő Tóthová.
Cluis

Poloha

Obec má rozlohu 35,32 km². Najvyšší bod je položený 340 m n. m. a najnižší bod 188 m n. m.

Obyvateľstvo

Počet obyvateľov obce je 1 006 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Fiacre-sur-Maine

Poloha

Obec má rozlohu 5,97 km². Najvyšší bod je položený 49 m n. m. a najnižší bod 2 m n. m.

Obyvateľstvo

Počet obyvateľov obce je 1 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dei Verbum

Dei Verbum, alebo Dogmatická konštitúcia o Božom zjavení, je jedným z hlavných dokumentov z Druhého vatikánskeho koncilu. Pojednáva o základých otázkach zjavenia, tradície a inšpirácie Svätého Písma. Prijatý bol v pomere 2 344 proti 6 hlasom biskupov. Vyhlásený bol pápežom Pavlom VI. 18. novembra 1965.
Decize (obec)

Poloha

Obec má rozlohu 48,22 km². Najvyšší bod je položený 243 m n. m. a najnižší bod 183 m n. m.

Obyvateľstvo

Počet obyvateľov obce je 5 733 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
In Your Honor

Zoznam skladieb

Všetky skladby napísali Foo Fighters (Dave Grohl, Nate Mendel, Chris Shiflett a Taylor Hawkins) okrem uvedených.
Monpezat

Poloha

Obec má rozlohu 3,48 km². Najvyšší bod je položený 262 m n. m. a najnižší bod 168 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Po Kristovi

Po Kristovi alebo po Kristu (skr. po Kr.; staršie nášho letopočtu, skr. n. l.; zastarano po latinsky post Christum (natum), skr. p. Chr./p. Chr. n./P.C./p.C.n./p.Ch.n./PCN; zastarano roku Pána, t. j. po latinsky anno Domini, skr. A.D., alebo anno Christi, skr. a.Chr./A.C.) je spojenie uvádzané za (v prípade "roku Pána/anno Domini/anno Christi" pred) údajom roka na upresnenie, že ide o rok nasledujúci po (tradovanom) narodení Krista, t. j. kladný rok kresťanského letopočtu.
Capdrot

Poloha

Obec má rozlohu 43,72 km². Najvyšší bod je položený 288 m n. m. a najnižší bod 143 m n. m.

Obyvateľstvo

Počet obyvateľov obce je 499 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ponitrianska cyklomagistrála

Ponitrianska cyklomagistrála je oficiálna značená cyklotrasa. Vedie prevažne popri rieke Nitra. Trasu spravuje SCK v Piešťanoch. Delí sa na severnú časť (19a) a južnú časť (19b).

Severná časť trasy

Dĺžka severnej časti trasy je 68 km. Celkové prevýšenie 705 m.
Začína pri prameni rieky Nitry, pokračuje po ceste I. triedy 64 cez Kľačno až po Nitrianske Pravno, odtiaľ vedie popod les cez Bojnice až po Nováky kde prechádza cez mesto, potom znova do lesa a pri Bystričanoch sa vracia späť na cestu I. triedy 64 až po Partizánske cez ktoré prechádza popri rieke Nitre. Za mestom sa vracia znova na cestu I. triedy 64. Končí v Žabokrekoch nad Nitrou.

Južná časť trasy

Dĺžka južnej časti trasy je 75 km. Celkové prevýšenie 451 m.
Začína pri rieke Nitre pri obci Výčapy-Opatovce, kopíruje rieku Nitru po celej trase a vedie po jej brehoch. Prechádza cez mestá Nitra a Nové Zámky, končí v obci Komoča, neďaleko sútoku riek Nitra a Váh.
Théta Aurigae

Théta Aurugae (θ Aur / θ Aurigae) je trojhviezda v súhvezdí Povozník. Pri hlavnej zložke s jasnosťou 2,7 (2,6) magnitúd sa vo vzdialenosti 45“ až 20“ dá ďalekohľadom s minimálne 8 cm objektívom pozorovať sprievodca s jasnosťou 9 magnitúd. Vo vzdialenosti iba 3,0“ (3,6“) možno nájsť tretiu hviezdu s magnitúdou 7,2, (7,1) ktorú nám odhalí aj ďalekohľad s 5 cm objektívom. Táto tretia zložka vytvára s predchádzajúcou dvojhviezdou len optickú trojhviezdu.
Cirkevný zbor ECAV Hnúšťa-Brádno

Cirkevný zbor Evanjelickej a. v. cirkvi Hnúšťa-Brádno patrí do Rimavského seniorátu. Vznikol v roku 1545. Tvoria ho obce Hnúšťa (kostol z roku 1808), Brádno (kostol z roku 1796), Poproč (modlitebňa z roku 1925), Polom (kostol z roku 1870), Potok (kostol z roku 1791), Ratkovská Zdychava (kostol z roku 1840) a Rovné (kostol z roku 1914). Bohoslužobnou rečou zboru je slovenčina. Brádno bolo do roku 2001 samostatným zborom. K 31. decembru 2012 zbor počítal 464 členov.

Služby Božie

9:30 Hnúšťa, 13:00 Poproč, 14:00 Brádno 2. nedeľa; 13:00 Ratkovská Zdychava, 14:00 Potok, 15:00 Rovné 3. nedeľa; 13:00 Polom 4. nedeľa v mesiaci.